Το ανθρώπινο κόστος που κατέβαλε ο γερμανικός στρατός για την κατάκτηση και την κατοχή της Ελλάδας (1941-1944)
Creators: name: Τυροθρουλάκη Αργυρώ, Δημητρίου
Publisher: name: Aristotle University of Thessaloniki
Year: 2021
Subjects: Γερμανικές ανθρώπινες απώλειες
Γερμανικό στρατιωτικό νεκροταφείο Μάλεμε
Γερμανικό στρατιωτικό νεκροταφείο Ραπεντόζα
German casualties
German military cemetery of Maleme
German military cemetery of Rapentoza

description: Η παρούσα διπλωματική εργασία επιδιώκει να προσδιορίσει ποσοτικά και να αναλύσει ποιοτικά το ανθρώπινο κόστος που κατέβαλε ο γερμανικός στρατός για την κατάκτηση και την κατοχή της Ελλάδας, από τις 6 Απριλίου 1941 μέχρι τον Μάιο του 1945. Πιο συγκεκριμένα, αντικείμενο της μελέτης αποτελεί η αποτίμηση των ανθρώπινων απωλειών που προκάλεσε στον γερμανικό στρατό η κατάληψη και η κατοχή της Ελλάδας, μέσω της ενδελεχούς έρευνας των δύο γερμανικών στρατιωτικών νεκροταφείων που βρίσκονται στην Ελλάδα (Ραπεντόζα και Μάλεμε), καθώς και των γειτονικών προς την Ελλάδα νεκροταφείων της Βουλγαρίας, όπου έχουν ταφεί Γερμανοί νεκροί της εισβολής του 1941. Προς τον σκοπό αυτό, ψηφιοποιήθηκαν και μελετήθηκαν οι επίσημοι κατάλογοι των πεσόντων Γερμανών στρατιωτών που βρίσκονται στα στρατιωτικά κοιμητήρια. Μέσα από την καταγραφή και την ανάλυση του αρχειακού υλικού επιχειρείται η ποσοτική αξιολόγηση του ανθρώπινου κόστους που ο ελληνικός στρατός και η Εθνική Αντίσταση επέφεραν στους κατακτητές, τόσο κατά την εισβολή όσο και κατά τη διάρκεια της Κατοχής. Εκτός από τα αριθμητικά στοιχεία των γερμανικών απωλειών στον ελλαδικό χώρο, χρειάστηκε να γίνει αναζήτηση του συνολικού ανθρώπινου κόστους των Γερμανών σε όλα τα μέτωπα και πεδία του πολέμου. Η ίδια η δημιουργία των στρατιωτικών νεκροταφείων είναι ένας τρόπος εξύμνησης του ηρωικού θανάτου εν πολέμω, αλλά και μια έμπρακτη απόδειξη σεβασμού προς τους νεκρούς, μέσω της ταφικής τους «ανάπαυσης». Μέσα από αυτό το πρίσμα η εργασία μελέτησε την Υπηρεσία Συντήρησης Γερμανικών Νεκροταφείων καθώς και την ιστορία των δύο γερμανικών νεκροταφείων στην Ελλάδα. Οι συνολικές απώλειες των Γερμανών στην Ελλάδα κατά την εξεταζόμενη περίοδο ήταν περίπου 16.000, αριθμός διόλου ευκαταφρόνητος με βάση τα ελλαδικά πληθυσμιακά και στρατιωτικά μεγέθη της εποχής. Δεδομένου ότι, από τον συνολικό αυτόν αριθμό, οι περισσότεροι θάνατοι οφείλονται στην Εθνική Αντίσταση, διαπιστώνεται πως η αντίσταση του ελληνικού λαού, μέσω κυρίως του ΕΑΜ-ΕΛΑΣ, ήταν ιδιαίτερα αποτελεσματική
description: The present dissertation seeks to quantify and qualitatively analyze the human costs paid by the German army for the conquest and occupation of Greece from April 6, 1941, to May 1945. More specifically, the objective of the dissertation is the assessment of human losses caused to the German army by the invasion and occupation of Greece. We approach this through the thorough investigation of the two German military cemeteries located in Greece (Rapentoza and Maleme) and the neighbouring, to Greece, cemeteries of Bulgaria, where German soldiers of the 1941 invasion are buried. To this end, the official lists of fallen German soldiers in military cemeteries were digitized and studied. Through the recording and analysis of the archival material, the quantitative evaluation of the human costs that the Greek army and the National Resistance brought to the occupiers is attempted, both during the invasion and the occupation. Apart from the figures of the German losses in Greece, it was necessary to search the total number of casualties for the Germans on all fronts and battlefields. The very creation of military cemeteries is a way of glorifying the heroic death in war, but also a practical proof of respect for the dead through their burial "rest". This dissertation studied the German Cemetery Maintenance Service and the history of the two German cemeteries in Greece through this perspective. The total losses of the Germans in Greece during the period under review were about 16.000, a number not negligible based on the Greek population and military size of this point in time. Given that out of this total number, most deaths are due to the National Resistance, it is demonstrated that the Greek people's resistance, mainly through EAM-ELAS, was particularly effective